**Seletuskiri 2022 aasta lisaeelarvele.**

Lisaeelarve on koostatud eesmärgiga täpsustada Kadrina valla põhitegevuse ja investeerimis-tegevuse tulusid ja kulusid. Põhitegevuse tulude osas lisanduvad riigieelarvest eraldatud lisatoetused ning täpsustatakse tasandus- ja toetusfondi summasid, mille osas on eelarve vastuvõtmise järgselt toimunud muudatused, samuti on lisatud II ja III kvartali toetusfondi lisavahendid. Investeerimistegevuse osas võetakse arvele riigi poolt eraldatud lisatoetused ja täpsustatakse osade investeerimisprojektide kulusid.

**Põhitegevuse tulud.**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| 3 | **PÕHITEGEVUSE TULUD KOKKU** | **7 866 090** | **261 419** | **8 127 509** |
| 30 | **Maksutulud** | **4 894 000** | **0** | **4 894 000** |
| 300000 | Füüsilise isiku tulumaks | 4 712 000 |  | 4 712 000 |
| 303000 | Maamaks | 180 000 |  | 180 000 |
| 304400 | Reklaamimaks | 2 000 |  | 2 000 |
| 32 | **Tulud kaupade ja teenuste müügist** | **230 150** | **10 235** | 240 385 |
| 352 | **Saadud toetused tegevuskuludeks** | **2 663 200** | **57 325** | **2 720 525** |
| 352001 | Tasandusfond | 563 000 | 7 401 | 570 401 |
| 352000 | Toetusfond | 2 100 200 | 49 924 | 2 150 124 |
| 350,352 | **Muud saadud toetused tegevuskuludeks** | **66 740** | **193 859** | 260 599 |
| 38 | **Muud tegevustulud** | **12 000** |  | 12 000 |

Lisaeelarvega suurenevad põhitegevuse tulud 261 419 eurot.

Tulud kaupade ja teenuste müügist suurenevad 10 235 eurot. Päästeteenistuse tulud suurenevad 5 000 eurot, Kadrina Lasteaia Sipsik ruumide rendi tulud 3 110 eurot, Kadrina Huvikeskuse tulud 1500 eurot ja Kadrina Kunstidekooli tulud 625 eurot.

Tasandusfondi tulu suureneb 7 401 eurot.

Toetusfondi netomuutus on 49 924 eurot, mis kajastab järgmisi muutusi:

* Riigi poolt eraldatud täiendav toetus toimetulekutoetusteks ja asendus- ning järelhoolduseks 34 090 eurot
* Toetusfondi esialgselt kavandatud summade netomuutus 15 824 eurot

Muud toetused tegevuskuludeks suurenevad 193 859 eurot. Täiendavaid toetusi on saadud järgmisteks tegevusteks:

* Hariduse ja keskkonnahariduse projektide toetused 37 392 eurot
* Haridus- ja Teadusministeeriumi toetus õpilünkade tasandamiseks 36 584 eurot
* Energiahinna tõusuga seotud toetuste maksmiseks 32 300 eurot
* Ukraina sõjapõgenikega seotud kulude katteks 19 200 eurot
* Ukraina sõjapõgenike laste hariduse tagamiseks 17 587 eurot
* Psühholoogi palga- ja juhendamistoetuseks 17 134 eurot
* Täiendav toetus Kadrina õpilaskodule 9 800 eurot
* Biolagunevate jäätmete kompostite ja konteinerite soetamiseks 6 300 eurot
* Tugiisikuteenuse osutamiseks puudega lastele 5 000 eurot
* Kodude tuleohutuks muutmise toetus 3 466 eurot
* Muud toetused 9 096 eurot

**Põhitegevuse kulud.**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| 4,5,6 | **PÕHITEGEVUSE KULUD KOKKU** | **7 744 480** | **245 441** | **7 989 921** |
| 4 | **Antud toetused tegevuskuludeks** | **715 890** | **28 253** | **744 143** |
| 41 | Sotsiaalabi- ja muud toetused füüsilistele isikutele | 170 870 | 59 008 | 229 878 |
| 45 | Sihtotstarbelised toetused tegevuskuludeks | 545 020 | -30 755 | 514 265 |
| 5,6 | **Muud tegevuskulud** | **7 028 590** | **217 188** | **7 245 778** |
| 50 | Tööjõukulud | 4 404 690 | 90 170 | 4 494 860 |
| 55 | Majandamiskulud | 2 583 600 | 141 103 | 2 724 703 |
| 60 | Muud kulud | 40 300 | -14 085 | 26 215 |

Põhitegevuse kulud suurenevad kokku 245 441 eurot. Sotsiaalabitoetused füüsilistele isikutele suurenevad 59 008 eurot. ( sealhulgas energiahinna tõusu kompenseerimise toetus 31 000 eurot, toimetulekutoetuss 22 070 eurot, asendus- ja järelhoolduse toetus 4938 eurot).

Tegevustoetusteks eraldatavate sihtotstarbeliste kulude netomuutus on -30 755 eurot.

Suurimad muudatused on osaühingu Kadrina Hooldekodu likvideerimistoetuse vähenemine 63 700 eurot sihtasutuse Kadrina Spordikeskus tegevustoetuse suurenemine 47 000.

Tööjõukulude netomuutus on 90 170 eurot. Vallavalitsuse tööjõukulud vähenevad 17 220 eurot seoses infotehnoloogia spetsialisti töökoha kaotamisega, vabanevad vahendid suunatakse majandusosakonna infotehnoloogia hooldusteenuse kulude katteks. Sotsiaalosakonna töötasud suurenevad kokku 51 458 eurot (psühholoogi koormuse suurenemine, koduhooldusteenuse ümberkorraldamine). Kadrina Keskkooli tööjõukulud suurenevad 41 062 eurot (õpetajatele täiendav töötasu õpilünkade tasandamisel ja projektidega seotud tasud). Kadrina Lasteaia Sipsik tööjõukulud suurenevad seoses toitlustamise korra muutmisega 6 800 eurot. Kadrina huvikeskuse tööjõukulud suurenevad 6 000 eurot seoses huvihariduse projekti laagrite juhendajate tasustamisega.

Majandamiskulud suurenevad 141 103 eurot. Suurenevad kulud õppevahenditele ja muud koolituse kulud seoses saadud täiendavate vahenditega Ukraina lastele hariduse tagamiseks ja õpilünkade tasandamiseks ning hariduslikeks projektideks. Lisatud on remondikulu sotsiaalosakonna töö ümberkorraldamisega seotud ruumide remondiks 20 000 eurot ja sotsiaalelupinna remondiks 15 000 eurot. Lisatud on täiendavad kulud kodukompostrite projektile 10 000 eurot. Majandamiskulude muutusi on täpsemalt kajastatud seletuskirja põhitegevuse kulude osas tegevusalade kaupa.

Muud kulud on vähenenud reservfondist tehtud eraldiste võrra. Reservfondi jääk seisuga 31.08.2022 25 915 eurot. Reservfondist on eraldatud 10 000 eurot Kadrina Lasteaiale Sipsik toitlustamise korraldamise muutmisega seotud kulude katteks, 3 385 eurot Eesti Linnade ja Valdade Liidu volikogu otsuse alusel Ukraina abistamise toetuseks ja 700 eurot MTÜ-le Caaro SK noormaadleja osalemiseks Euroopa U15 meistrivõistlustel Horvaatias.

**Põhitegevuse tulem**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
|  | **PÕHITEGEVUSE TULEM** | **121 610** | **15 978** | **137 588** |

Põhitegevuse tulem suureneb 15 978 eurot.

**Investeerimistegevus**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
|  | **INVESTEERIMISTEGEVUS KOKKU** | **-983 890** | **248 000** | **-735 890** |
| 38 | Põhivara müük (+) | 200 000 | -200 000 | 0 |
| 15 | Põhivara soetus (-) | -1 140 800 | 440 700 | -700 100 |
| 3502 | Põhivara soetuseks saadav sihtfinantseerimine | 43 860 | 45 000 | 88 860 |
| 4502 | Põhivara soetuseks antav sihtfinantseerimine | -76 280 | -37 700 | -113 980 |
|  | Tagasilaekuvad laenud | 18 330 |  | 18 330 |
|  | Finantstulud (+) | 0 |  | 0 |
| 65 | Finantskulud (-) | -29 000 |  | -29 000 |

Investeerimistegevuses on lisaeelarvega kavandatud muudatus 248 000 eurot, investeerimis-tegevuse tulud vähenevad 155 000 eurot ja kulud vähenevad 403 000 eurot.

Põhivara soetuseks kavandatavate investeeringute muudatused on toodud järgnevas tabelis.

|  |  |  |  |
| --- | --- | --- | --- |
|  | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **Põhivara soetamine kokku** | **1 140 800** | **-440 700** | **700 100** |
| Kadrina Keskkooli renoveerimisprojekti koostamine | 600 000 | -400 000 | 200 000 |
| Valla teede ja tänavate rekonstrueerimine (mustkattega teed) | 150 000 | -70 000 | 80 000 |
| Kadrina rahvamaja saali ventilatsioon | 120 000 | 8 000 | 128 000 |
| Viru tänava kõnnitee raudteeülekäigurada | 60 000 | -60 000 | 0 |
| Kergtee ühenduste loomine Kadrina raudteejaamaga |  | 52 000 | 52 000 |
| Elektrigeneraatorite soetamine |  | 50 000 | 50 000 |
| Kadrina terviseradade arendamine | 40 000 |  | 40 000 |
| Kultuuritänava rajamine | 30 000 |  | 30 000 |
| Vohnja LAAK välistrepi remont ja evakuatsioonitrepp | 28 000 |  | 28 000 |
| Kadrina Keskkooli infotehnoloogia seadmed | 28 000 | 800 | 28 800 |
| Kadrina paisjärve arendus | 20 000 | -20 000 | 0 |
| Lasteaed Sipsik ventilatsiooni projekt | 17 800 |  | 17 800 |
| Kaasav eelarve | 15 000 | -15 000 | 0 |
| Kadrina Keskkooli invatõstuk | 10 000 | 2 500 | 12 500 |
| Lasteaia Sipsik infotehnoloogiaseadmed | 10 000 | 10 000 | 20 000 |
| Jäätmemaja | 8 000 |  | 8 000 |
| Päästekomando hoone remont | 0 | 5 000 | 5 000 |
| Maa ostmine (Allee kinnistu Neerutis) | 4 000 | -4 000 | 0 |

Vähendatud on Kadrina Keskkooli renoveerimisprojekti eelarvet 400 000 eurot. Vastavalt projekteerimise lepingus olevale ajakavale toimub Kadrina Keskkooli hoone projekti koostamine perioodil 07.06.2022-05.03.2024, millest 2022. aastal kuulub tasumisele 200 000 eurot. Mustkattega teede ja tänavate rekonstrueerimise kulusid on vähendatud 70 000 eurot. Teede renoveerimise eelarvet on vähendatud kuna käesoleval aastal on teede ehitamise hind võrreldes eelmise aastaga suurenenud ligi kolm korda, lisaks ei soovi teedeehitusfirmad hangetel osaleda kuna turul ei jätku piisavalt bituumenit ja killustikku mistõttu nende hind on ettearvamatu. Allesjäänud vahenditest teostatakse Saukse tee pindamine ja Kibuvitsa tee rajamine. Esialgses eelarves oli kavandatud Viru tänava kõnnitee pikendusena rajada raudteeülekäigurada. Nüüdseks on seisukoht, et rajatakse kergliiklusteed raudteejaamani ja parkla autodele ja jalgratastele. Sel aastal on kavas koostada projekt ja teha muid ettevalmistavaid töid. Kavas on soetada kaks elektrigeneraatorit (üks statsionaarne Kadrina katlamajja ja üks mobiilne) kriisivalmisoleku suurendamiseks. Generaatorite maksumuseks on kavandatud 50 000 eurot, millest 30 000 eurot kaetakse Päästeameti poolt eraldatud kohalike omavalitsuste kriisivalmisoleku suurendamise toetuse arvelt. Kuna Kadrina Keskkooli infotehnoloogia seadmete hange osutus kallimaks esialgselt kavandatust on põhitegevuse kuludest toodud üle 800 eurot. Vähendatud on Kadrina paisjärve arenduse eelarvet, raha oli kavandatud paisjärve korrastamise projekti koostamise omaosaluseks kuid tänaseks on selgunud, et puudub meede kust raha taotleda ja puudub ka vajadus omaosaluseks.

Kaasava eelarve raha on üle viidud põhivara soetamiseks antavate toetuste eelarvesse.

Kadrina Keskkooli invatõstuki soetamiseks on lisatud 2 500 eurot seoses hanke kallinemisega.

Kadrina Lasteaia Sipsik infotehnoloogiaseadmete hankimise eelarvesse on lisatud 10 000 eurot võimaldamaks ühe hankega tagada kõigile töötajatele kaasaegsed töövahendid (esialgu oli plaanitud hange jaotada kahe aasta peale).

Maa ostu kulu jääb ära. Neerutisse rajatava Kibuvitsa tee maa on Kadrina vallale antud tasuta.

**Põhivara soetamiseks antavad toetused**

|  |  |  |  |
| --- | --- | --- | --- |
|  | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **Põhivara soetamiseks antavad toetused kokku** | **76 280** | **37 700** | **113 980** |
| Hajaasustuse programmi toetused | 23 000 | 22 700 | 45 700 |
| Rakvere Haigla investeeringute toetus | 21 280 |  | 21 280 |
| Erateede remondi ja eraparklate rajamise toetamine | 20 000 |  | 20 000 |
| Kaasav eelarve | 0 | 15 000 | 15 000 |
| Vee ja kanalisatsiooni süsteemide rajamise toetus | 12 000 |  | 12 000 |

Suurendatud on hajaasustuse programmi toetust 22 700 eurot käesoleval aastal elluviidavate projektide eelarve täpsustamiseks ja investeeringute eelarvest on investeerimistoetuste eelarvesse üle toodud kaasava eelarve summa.

**Põhivara soetamiseks saadavad toetused**

|  |  |  |  |
| --- | --- | --- | --- |
|  | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **Põhivara soetamiseks saadavad toetused** | **43 860** | **45 000** | **88 860** |
| Kadrina terviseradade arendamiseks | 20 000 |  | 20 000 |
| Hajaasustuse programmi toetusteks | 12 000 | 10 000 | 22 000 |
| Kadrina lasteaed Sipsik ventilatsiooniprojektile | 11 860 |  | 11 860 |
| Kriisivalmisoleku toetus | 0 | 30 000 | 30 000 |
| Päästeameti toetus Kadrina päästekomando hoone remondiks | 0 | 5 000 | 5 000 |

Põhivara soetamiseks saadavad toetused suurenevad 45 000 eurot, millest 30 000 eurot on Päästeameti toetus kriisivalmisoleku suurendamiseks, 10 000 eurot on hajaasustuse programmi toetus ja 5 000 eurot on Päästeameti toetus Kadrina päästekomando hoone remondiks.

**Eelarve tulem**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
|  | **EELARVE TULEM ( ÜLEJÄÄK(+)/PUUDUJÄÄK (-))** | **-862 280** | **263 978** | **-598 302** |

Eelarve tulemina väheneb puudujääk 263 978 eurot, ms võimaldab vähendada kavandatavat laenusummat 250 000 eurot.

**Finantseerimistegevus**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
|  | **FINANTSEERIMISTEGEVUS** | **126 696** | **-250 000** | **-123 304** |
|  | Kohustuste võtmine (+) | 960 000 | -250 000 | 710 000 |
|  | Kohustuste tasumine (-) | -833 304 |  | -833 304 |

Lisaeelarvega vähendatakse kavandatavat investeerimislaenu summat 250 000 euro võrra.

**Likviidsete varade muutus**

|  |  |  |  |  |
| --- | --- | --- | --- | --- |
| **tunnus** | **Kirje nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
|  | **LIKVIIDSETE VARADE MUUTUS** | **-735 584** | **13 978** | **-721 606** |

Likviidsed varad suurenevad 13 978 eurot. Likviidsed varad aasta alguses olid 747 535 eurot, millest 721 606 eurot suunatakse 2022. aasta kulude katteks ja 25 929 eurot jääb jaotamata.

**Põhitegevuse kulud tegevusalade järgi**

**01 Üldised valitsussektori teenused**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **01** | **Üldised valitsussektori teenused** | **571 050** | **-21 920** | **549 130** |
| 01110 | Vallavolikogu | 61 200 |  | 61 200 |
| 01112 | Vallavalitsus | 407 750 | -11 220 | 396 530 |
| 01114 | Reservfond | 40 000 | -14 085 | 25 915 |
| 01330 | Valla arengukava | 30 000 |  | 30 000 |
| 01600 | Liikmemaksud ja muud üldised teenused | 32 100 | 3 385 | 35 485 |

Lisaeelarvega vähendatakse üldiste valitsussektori teenuste eelarvet kokku 21 920 eurot.

Vallavalitsuse eelarves on tööjõukulusid vähendatud 17 220 eurot seoses infotehnoloogia-spetsialisti töökoha kaotamisega, nimetatud summa on viidud majandusosakonna eelarvesse infotehnoloogia hooldusteenuse ostmiseks. Lisatud on 6 000 eurot juriidiliste teenuste ostmiseks Uku karjääri õigusnõustamise ja ekspertiisi koostamise kulude katteks. Volikogu majanduskomisjon on seisukohal, et Uku karjääride maa-alal võiks olla kohaliku tähtsusega kaitseala.

Reservfondist on kokku eraldatud 14 085 eurot, 10 000 eurot Kadrina Lasteaia Sipsik eelarvesse, 700 eurot üldise sporditegevuse eelarvesse ja 3 385 eurot liikmemaksude ja muude üldiste teenuste eelarvesse Eesti Linnade ja Valdade Liidu üldkoosoleku otsuse alusel Ukraina abistamise toetuseks.

**03 Avalik kord ja julgeolek**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **03** | **Avalik kord ja julgeolek** | **46 910** | **5 000** | **51 910** |
| 03100 | Abipolitseinike tegevuse toetus | 6 000 |  | 6 000 |
| 03200 | Kadrina Valla Päästeteenistus | 40 910 | 5 000 | 45 910 |

Kadrina Valla Päästeteenistuse kulud suurenevad 5 000 eurot kuna suureneb Päästeametilt saadav tulu päästetöödel osalemise eest.

**04 Majandus**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **04** | **Majandus** | **453 300** | **-7 780** | **445 520** |
| 04510 | Liikluskorraldus | 10 000 |  | 10 000 |
| 04510 | Valla teede ja tänavate korrashoid | 140 000 | -25 000 | 115 000 |
| 04740 | Üldine planeerimine ja detailplaneeringud | 50 000 |  | 50 000 |
| 04900 | Kinnisvarainvesteeringud | 8 000 |  | 8 000 |
| 04900 | Majandusosakond | 245 300 | 17 220 | 262 520 |

Majandusvaldkonna kulud kokku vähenevad 7 780 eurot. Valla teede- ja tänavate korrashoiukuludest viiakse 25 000 eurot lumetõrjekulude katteks. Majandusosakonna kulud suurenevad 17 220 eurot. Summa on üle toodud vallavalitsuse eelarvest (infotehnoloogia-spetsialisti tööjõukulude kasutamata osa) IT alase teenuse ostmise kuludeks.

**05 Keskkonnakaitse**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **05** | **Keskkonnakaitse** | **305 600** | **19 300** | **324 900** |
| 05100 | Jäätmekäitlus | 52 000 | 6 300 | 58 300 |
| 05101 | Kadrina valla avalike alade puhastus | 68 600 | -12 000 | 56 600 |
| 05101 | Lumetõrje | 180 000 | 25 000 | 205 000 |
| 05400 | Haljastus (paisjärved) | 5 000 |  | 5 000 |

Keskkonnakaitse eelarve kulud suurenevad 19 300 eurot. Jäätmekäitluse eelarve kulud suurenevad 6 300 eurot, mis on kodukompostrite ja konteinerite soetamise projekti valla poolne osalus ja kaetakse KIK toetuse arvelt. Valla avalike alade puhastuse eelarvest viiakse 12 000 eurot vabaõhurajatiste eelarvesse. Lumetõrje eelarvesse lisandub 25 000 eurot, mis on toodud teede ja tänavate korrashoiu eelarvest.

**06 Elamu- ja kommunaalmajandus**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **06** | **Elamu- ja kommunaalmajandus** | **112 000** | **0** | **112 000** |
| 06400 | Tänavavalgustus | 62 000 |  | 62 000 |
| 06605 | Muu elamu- ja kommunaalmajandus | 50 000 |  | 50 000 |

Elamu- ja kommunaalmajanduse kulusid lisaeelarvega muuta ei ole kavandatud.

**07 Tervishoid**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **07** | **Tervishoid** | **19 000** | **0** | **19 000** |
| 07210 | Üldhaigla teenused (Rakvere Haigla) | 2 500 |  | 2 500 |
| 07310 | Kadrina Tervisekeskus | 16 500 |  | 16 500 |

Tervishoiuvaldkonna kulusid lisaeelarvega muuta ei ole kavandatud.

**08 Vaba aeg, kultuur ja religioon**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **08** | **Vaba aeg, kultuur ja religioon** | **851 120** | **83 976** | **935 096** |
| 08102 | Üldine sporditegevus | 234 000 | 47 000 | 281 000 |
|  | s.h. SA Kadrina Spordikeskus | 175 000 | 47 000 | 222 000 |
|  | s.h. MTÜ Kadrina Terviserada | 19 000 |  | 19 000 |
|  | s.h. MTÜ Sops (Kadrina karud) | 15 000 |  | 15 000 |
| 08103 | Vabaõhurajatised | 40 000 | 12 000 | 52 000 |
| 08109 | Vaba aja tegevused | 50 900 | 2 930 | 53 830 |
| 08201 | Kadrina valla raamatukogu | 199 100 |  | 199 100 |
| 08202 | Kadrina Kultuurikoda | 309 920 | 19 546 | 329 466 |
| 08300 | Valla ajaleht | 13 600 | 2 500 | 16 100 |
| 08400 | EELK Kadrina Katariina Kogudus | 3 600 |  | 3 600 |

Vaba aja, kultuuri ja religiooni valdkonna kulud suurenevad kokku 83 976 eurot.

Üldise sporditegevuse eelarvesse lisandub 47 000 sihtasutuse Kadrina Spordikeskus tegevustoetuse suurendamiseks. Tegevustoetuse suurendamine on vajalik seoses vee- ja kanalisatsiooniteenuse ning elektrienergia hindade tõusuga ning muude täiendavate kuludega.

Vabaõhurajatiste kulud suurenevad 12 000 eurot, summa on toodud üle avalike alade puhastuse eelarvest täpsustamaks kulude jaotust tegevusvaldkondade lõikes. Vaba aja tegevuste eelarvesse lisandub 2 230 eurot projekti Mineviku radadel kulu, mis kaetakse saadud toetuse arvelt ja 700 eurot reservfondist noorsportlase osalemiseks euroopa U15 meistrivõistlustel.

Kadrina Kultuurikoja kulud suurenevad 19 546 eurot. Kadrina huvikeskusele eraldatakse huvihariduse ja huvitegevuse eelarvest 16 000 eurot seoses huvihariduse ja huvitegevuse kulude jaotamisega alaeelarvetele ning lisandub 2 100 eurot Haridus- ja Teadusministeeriumi toetuse arvelt kaetavaks Ukraina laste laagri kulude katteks. Kadrina rahvamaja kuludele lisandub 1 446 eurot Laulu- ja Tantsupeo sihtasutuse poolt eraldatava toetuse arvelt tehtavateks kuludeks.

Valla ajalehe kulud suurenevad 2 500 eurot seoses lehe mahu suurenemisega.

**09 Haridus**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **09** | **Haridus** | **4 625 120** | **96 753** | **4 721 873** |
| 09110 | Ostetud lasteaiakohad | 52 000 |  | 52 000 |
| 09110 | Kadrina Lasteaed Sipsik | 1 224 800 | 17 567 | 1 242 367 |
| 09110 | Vohnja Lasteaed-Algkool lasteaed | 160 200 |  | 160 200 |
| 09212 | Vohnja Lasteaed-Algkool algkool | 96 300 | 645 | 96 945 |
| 09212 | Ostetud koolitusteenused | 52 000 |  | 52 000 |
| 09212 | Kadrina Keskkool | 2 388 850 | 92 056 | 2 480 906 |
| 09510 | Huviharidus ja huvitegevus | 130 000 | -15 140 | 114 860 |
| 09510 | Kadrina Kunstidekool | 200 300 | 1 625 | 201 925 |
| 09600 | Koolitransport | 75 000 |  | 75 000 |
| 09601 | Koolitoit Vohnja Lasteaed-Algkoolis | 10 170 |  | 10 170 |
| 09601 | Koolitoit Kadrina Keskkoolis | 153 900 |  | 153 900 |
| 09601 | Toitlustamine õpilaskodus | 5 000 |  | 5 000 |
| 09602 | Kadrina õpilaskodu | 51 800 |  | 51 800 |
| 09800 | Hariduse üritused | 24 800 |  | 24 800 |

Haridusvaldkonna kulud suurenevad kokku 96 753 eurot. Huvihariduse ja huvitegevuse kulud vähenevad 15 140 eurot seoses huvihariduse ja huvitegevuse kulude jaotamisega alaeelarvetele.

Kadrina lasteaia Sipsik kulud suurenevad 17 567 eurot. Reservfondist on seoses toitlustamise korra muutustega eraldatud 10 000 eurot ning saadud sihtfinantseerimise toetuste arvelt kaetavad kulud 7 567 eurot.

Vohnja Lasteaed-Algkooli kulud suurenevad 645 eurot õpilünkade tasandamise toetuse arvelt.

Kadrina Keskkooli kulud suurenevad 92 056 eurot. Õpilünkade tasandamise toetuse arvelt tehtavad kulud suurenevad 35 940 eurot, 17 587 eurot on ette nähtud Ukraina sõjapõgenike laste hariduse tagamiseks, sihtfinantseeritud projektide kulud 31 890 eurot ning muud kulude täpsustused 6 639 eurot.

Kadrina Kunstidekooli kulud suurenevad 1 625 eurot seoses huvihariduse ja huvitegevuse kulude jaotamisega alaeelarvetele ( 700 eurot) ja saadud toetuste arvelt ( 925 eurot).

**10 Sotsiaalne kaitse**

|  |  |  |  |  |
| --- | --- | --- | --- | --- |
| **tunnus** | **Nimetus** | **Eelarve 2022** | **Lisaeelarve 2022** | **Eelarve koos lisaeelarvega 2022** |
| **10** | **Sotsiaalne kaitse** | **760 380** | **70 112** | **814 712** |
| 10120 | Puuetega inimeste sotsiaalhoolekande asutused | 6 900 |  | 6 900 |
| 10121 | Muu puuetega inimeste sotsiaalne kaitse | 66 300 | 3 466 | 69 766 |
| 10121 | Raske ja sügava puudega laste teenuse toetus | 38 150 |  | 38 150 |
| 10200 | Eakate sotsiaalhoolekandeasutused | 250 000 | -77 500 | 172 500 |
|  | s.h. OÜ Kadrina Hooldekodu likvideerimistoetus | 100 000 | -63 700 | 36 300 |
|  | s.h. MTÜ Kadrina Päevakeskus | 26 000 |  | 26 000 |
| 10201 | Koduhooldusteenus eakatele | 0 | 15 780 | 15 780 |
| 10400 | Asendus- ja järelhooldusteenus | 65 760 | 4 938 | 70 698 |
| 10402 | Muud toetused peredele ja lastele | 58 200 | 32 300 | 90 500 |
| 10600 | Sotsiaalelupindade haldamine | 27 900 | 15 000 | 42 900 |
| 10701 | Riiklik toimetulekutoetus | 55 000 | 23 210 | 78 210 |
| 10702 | Muu sotsiaalsete riskirühmade kaitse | 81 700 | 32 918 | 114 618 |
| 10900 | Sotsiaalse kaitse haldus | 110 470 | 20 000 | 130 470 |

Sotsiaalse kaitse valdkonna kulud suurenevad 70 112 eurot. Puuetega inimeste sotsiaalse kaitse eelarve kuludele lisandub 3 466 eurot projekti Kodud tuleohutuks kulude katteks. Eakate sotsiaalhoolekandeasutuste kulud vähenevad 77 500 eurot, sealhulgas Kadrina Hooldekodu likvideerimistoetus väheneb 63 700 eurot ja 13 800 eurot viiakse üle eakate koduteenuse eelarvesse. Kadrina Vallavalitsus ostis kuni 31.augustini 2022. a koduhoolduse teenust mittetulundusühingult Kadrina Päevakeskus, alates 1.septembrist on sotsiaalosakonna koosseisus kolm koduhooldustöötajat ning koduhooldusteenuse kulud (15 780 eurot) on eelarvestatud koduhooldusteenuse eelarves.

Asendus- ja järelhooldusteenuse kulud suurenevad 4 938 eurot seoses riigipoolse täiendava eraldisega.

Muud toetused peredele ja lastele suurenevad 32 300 eurot seoses riigieelarvest eraldatud toetuse arvelt makstava energiahinna tõusu kompensatsiooniga.

Sotsiaalelupindade haldamise kuludele lisandub 15 000 eurot korterite remondiks.

Riikliku toimetulekutoetuse kulud suurenevad 23 310 eurot. Kulud on täpsustatud arvestades riigi poolt eraldatavat täiendavat toetust ja 2021. aasta kasutamata jääki.

Muu sotsiaalsete riskirühmade kaitse eelarve kulud suurenevad 32 918 eurot, lisanduvad riigieelarvest kompenseeritavad Ukraina sõjapõgenike vastuvõtmisega seotud kulud (19 200 eurot) ja psühholoogi teenuse täiendavad kulud (13 718 eurot), mis on kaetud sotsiaalministeeriumi eelarvest eraldatud toetusega.

Sotsiaalse kaitse halduse eelarvesse lisandub 20 000 eurot ruumide remondiks ja inventari soetamiseks seoses sotsiaalosakonna töö ümberkorraldamisega.